নওগাঁ (বাংলাটাইমস টুয়েন্টিফোর ডটকম): নওগাঁর পত্নীতলা উপজেলার পত্নীতলা ইউনিয়নে ছবিসহ ভোটার তালিকা হালনাগাদের প্রথম পর্যায়ের কার্যক্রম ২০১১ এর পাইলট প্রকল্পের কার্যক্রম শুরু হয়েছে। মঙ্গলবার সকাল ১১টায় রাজশাহী বিভাগের কমিশনার মোঃ আব্দুল মান্নান প্রধান অতিথি হিসাবে উপস্থিত থেকে এই প্রকল্পের কার্যক্রম উদ্বোধন করেন।  নওগাঁর জেলা প্রশাসক ড. মোছাম্মৎ নাজমানারা খানুমের  সভাপতিত্বে আয়োজিত ছবিসহ ভোটার তালিকা হালনাগাদের প্রথম পর্যায়ের কার্যক্রমের উদ্বোধনী অনুষ্ঠানে বিশেষ অতিথি হিসাবে উপস্থিত ছিলেন রাজশাহী বিভাগীয় উপ-নির্বাচন কমিশনার সৈয়দ মোহাম্মদ মুসা, প্রকল্পের উপ-পরিচালক আব্দুল বারী, জেলা নির্বাচন অফিসার সাইফুল ইসলাম, নওগাঁর পুলিশ সুপার আহমার উজ্জামান, পত্নীতলা উপজেলা পরিষদের চেয়ারম্যান আলহাজ্ব আব্দুল গাফফার, উপজেলা মুক্তিযোদ্ধা কমান্ডার মজিবর রহমান, উপজেলা নির্বাহী কর্মকর্তা তরফদার আকতার জামিল।  পত্নীতলা ইউনিয়নে এই প্রকল্পের আওতায় ১২ জুলাই থেকে ১৬ জুলাই পর্যন্ত তথ্য  সংগ্রহ করা হবে। ২০ থেকে ২৬ জুলাই পর্যন্ত রেজিষ্ট্রেশনের কার্যক্রম চলবে। এ জন্য ৫০ জন তথ্য সংগ্রহকারী এবং ১০ জন সুপারভাইজার নিয়োগ করা হয়েছে। প্রচলিত ভোটারের শতকরা ১০ ভাগ মোট ১৪০০ জন নতুন ভোটার তালিকাভুক্তি করার প্রত্যাশা করছে নির্বাচন অফিস।